Амма Шемал тешна вара Кунта-Хьаьжас, Баматгира-Хьаьжас шаьшшиннен зуькарш юкъа а даьхна, адам галдоккхуш ду бохучух. Самукъанна я сингаттамна адам вовшахдеттар имаматехь дихкина дара. Ткъа х1окху керла ваьллачу шина шайхо ч1аг1дора стаг шен х1усамна 15-20 г1улч генахь веллехь а г1азот ву бохуш. И дерриг Дала а, шари1ато а боху бохуш дуьйцуш дара. Ташо-Хьаьжа дика накъост, нийсо езаш стаг вара. Х1инца и Далла дуьхьал д1авахана 4-5 шо даьллачу хенахь, цо вуно жима волуш Кунта-Хьаьже делла къадарийн т1ерикъат кхунна дуьхьал болх беш дара. Оцу балхо синтемах ваьккхинера Шемал.